**O B R A Z L O Ž E NJ E**

**Pravni osnov**

 Pravni osnov za donošenje Odluke o izmjeni i dopuni Odluke o osnivanju Društva sa ograničenom odgovornošću Lokalni javni emiter "Radio Bar", sadržan je u:

* Članu 75 stav 1 tačka 3 Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da se javni emiteri osnivaju odlukom skupštine jedinice lokalne samouprave za njenu teritoriju (lokalni javni emiter);
* Članu 74 Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da su javni emiteri dužni da pružaju javne usluge proizvodnje i emitovanja radijskih i/ili televizijskih programa sa informativnim, kulturnim, umjetničkim, obrazovnim, naučnim, dječijim, zabavnim, sportskim i drugim programskim sadržajima, kojima se obezbjeđuje ostvarivanje prava i interesa građana i drugih subjekata u oblasti informisanja;
* Članu 74a Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da pored javnih usluga iz člana 74 ovog zakona, javni emiter može da pruža i komercijalne audio i audiovizuelne usluge;
* Članu 76č Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da je javni emiter dužan da vodi odvojeno računovodstvo za pružanje javnih usluga od obavljanja komercijalnih ili audiovizuelnih usluga;
* U članu 59 stav 1 tačka 3 Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da je emiter dužan da dnevno emituje najmanje 12 sati programa;
* Članu 15 Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisan uvid javnosti u rad, putem zvaničnog web sajta;
* Članu 76a Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim se definiše ugovorni odnos između jedinice lokalne samouprave i lokalnog javnog emitera;
* Članu 78 stav 1 tačka 4 Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), kojim je propisano da članovi Savjeta javnog emitera imaju pravo na novčanu naknadu u skladu sa osnivačkim aktom.

**Razlozi za donošenje**

 S obzirom da je Odluka o osnivanju Društva sa ograničenom odgovornošću Lokalni javni emiter "Radio Bar" ("Službeni list Crne Gore - opštinski propisi", br. 040/12 od 31.12.2012.) posljedni put usklađena sa verzijom zakona iz 2010. godine, te da ni kasnije nije usklađivana sa novijim verzijama Zakona o elektronskim medijima (“Službeni list Crne Gore”, br. 046/10, 040/11, 053/11, 006/13, 055/16, 092/17, 082/20), što predstavlja period od punih dvanaest (12) godina, neophodno je bilo donijeti Odluku o izmjeni i dopuni Odluke o osnivanju Društva sa ograničenom odgovornošću Lokalni javni emiter “Radio Bar” (“Službeni list CG-opštinski propisi, br. 040/12 od 31.12.2012. godine).

 Takođe, kako trenutno važećom Odlukom o osnivanju Društva sa ograničenom odgovornošću Lokalni javni emiter “Radio Bar” iz 2012. godine nije regulisano pitanje naknada za članove savjeta lokalnog javnog emitera, koje u skladu sa članom 78 stav 1 tačka 4 važećeg Zakona o elektronskim medijima treba da bude regulisano osnivačkim aktom, neophodno je bilo dopuniti trenutno važeći osnivački akt u vezi sa ovim pitanjem.